《戊戌人日》
明代·黄淮

多谢东风力，熙然满眼春。秪怜身是客，又见日为人。

水活冰初动，烟轻柳尚颦。草堂嗟寂寞，谁复赠诗频。

作者简介：（1367—1449）明浙江永嘉人，字宗豫，洪武三十年进士。永乐时，曾与解缙等并直文渊阁，进右春坊大学士。后为汉王高煦所谮，系诏狱十年。洪熙初复官，寻兼武英殿大学士，与杨荣等同掌内制。官终户部尚书。性明果，达于治体，善谳疑狱。有《省愆集》、《黄介庵集》。